Document ID: 32005R0557

KOMISJONI MÄÄRUS (EÜ) nr 557/2005,
11. aprill 2005,
millega liikmesriigi, v.a Eesti, Läti, Leedu ja Poola lipu all sõitvatel laevadel keelatakse süvameregarneeli püük
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. oktoobri 1993. aasta määrust (EMÜ) nr 2847/93 ühise kalanduspoliitika suhtes rakendatava kontrollisüsteemi loomise kohta, (1) ja eriti selle artikli 21 lõiget 3,
ning arvestades järgmist:
(1)
Nõukogu 22. detsembri 2004. aasta määruses (EÜ) nr 27/2005, millega määratakse 2005. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes, kehtestatakse süvameregarneeli 2005. aasta kvoodid. (2)
(2)
Selleks, et tagada kvootidega reguleeritavate kalavarude koguselisi piiranguid käsitlevate sätete täitmine, peab komisjon kindlaks määrama kuupäeva, millest alates loetakse kvoot liikmesriigi lipu all sõitvate laevade saakide põhjal ammendatuks.
(3)
Komisjonile edastatud teabe kohaselt on mõne liikmesriigi lipu all sõitvad või mõnes liikmesriigis, välja arvatud Eestis, Lätis Leedus ja Poolas registreeritud laevad täitnud neile 2005. aastaks määratud kvoodi süvameregarneeli püügiks NAFO 3L rajoonis. Ühendus on keelustanud nende varude püügi alates 24. veebruarist 2005. See kuupäev tuleks ka käesolevas määruses aluseks võtta,
ON VASTU VÕTNUD KÄESOLEVA MÄÄRUSE:
Artikkel 1
Liikmesriigi lipu all sõitvad või liikmesriigis, v.a Eestis, Lätis, Leedus ja Poolas registreeritud laevad on täitnud liikmesriikidele 2005. aastaks ettenähtud kvoodi süvameregarneeli püügiks NAFO 3L rajoonis.
Liikmesriigi lipu all sõitvatel või liikmesriigis, v.a Eestis, Lätis, Leedus ja Poolas registreeritud laevadel on keelatud süvameregarneeli püük NAFO 3L rajoonis, samuti on pärast käesoleva määruse jõustumist keelatud eespool nimetatud laevade püütud kalavarude pardal hoidmine, ümberlaadimine ja lossimine.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolevat määrust kohaldatakse alates 24. veebruarist 2005.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 11. aprill 2005

Labels: 18
6